Diari Oficial de la Generalitat Valenciana


Sumari del DOGV 5193, del 07-02-2006 (2006/1342)

Acord de 3 de febrer de 2006, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Torrent.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5193

Data del DOGV
:   07-02-2006

Secció del DOGV
:   V. ALTRES ANUNCIS - F) EXPROPIACIONS

Número del document
:   2006/1342


Data del document
:   03-02-2006

Organisme emissor
:   Conselleria de Justícia, Interior i Administracions Públiques

Tipus de document
:   Acord

Descriptors 

:   * Torrent
    * administració local
    * expropiació

Acord de 3 de febrer de 2006, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Torrent. [2006/F1342]  
El Consell de la Generalitat, en la reunió del dia 3 de febrer de 2006, va adoptar l'acord següent:  
L'Ajuntament de Torrent, després de l'aprovació de l'expropiació i el compliment dels requisits legals, va sol·licitar la declaració de la urgent ocupació dels béns i drets afectats per l'expropiació dels pous de subministrament d'aigua potable de la urbanització Calicanto, situats al terme municipal de Torrent.   
Esta declaració de la urgent ocupació es justifica per les raons següents: l'expropiació dels pous de subministrament d'aigua potable de la urbanització Calicanto, situats al terme municipal de Torrent, ha de dur-se a terme amb celeritat, ja que el subministrament d'aigua potable és un servici essencial per a la vida dels ciutadans, que han elevat les seues queixes fins i tot al Síndic de Greuges, la qual cosa justifica àmpliament acudir a este procediment especial.  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que van ser resoltes pel ple de la corporació.  
En l'expedient consta el corresponent document comptable d'autorització, disposició i orde de pagament (ADO), que implica l'existència prèvia de l'oportuna retenció de crèdit.  
Per tot això, i ateses les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat, de Govern Valencià, a proposta del conseller de Justícia, Interior i Administracions Públiques, el Consell de la Generalitat  
ACORDA  
Declarar la urgent ocupació dels béns i drets subjectes a l'expedient d'expropiació forçosa dels pous de subministrament d'aigua potable de la urbanització Calicanto, situats al terme municipal de Torrent, instruït per este ajuntament.   
Relació de béns afectats  
Finca núm. 1  
. Propietari: Aguas de Calicanto, SA. CIF A-46048997.  
. Domicili: Urbanització Cumbres de Calicanto, parcel·la 2. 46770 Godelleta.  
. Descripció de la finca: rústica: terra amb oliveres i garroferes, actualment erma, situada al terme municipal de Torrent, partida de l'Horteta de Perenxisa; de cabuda set fanecades més o menys, o siga, cinquanta-vuit àrees, dèsset centiàrees.   
. Superfície: cinquanta-vuit àrees, dèsset centiàrees.  
. Superfície a expropiar: la totalitat, és a dir, 5.817 m².  
. Límits: segons el títol inscrit, són els següents: est; terres de Manuel Guimerá; sud, de Luisa Miquel i Francisco Almerich; oest, de Vicente Regalat; nord, la Serra de Perenxisa.  
Segons les dades extretes del cadastre de rústica, limita amb les següents finques cadastrals, pertanyents al polígon 2: nord: finca 286, el titular de la qual és l'Ajuntament de Torrent (és la Serra Perenxisa); finca 127, titular María Dolores Silla Fernández, i la finca 128, titular María Gasull Sanz. Sud: finca 130, titular Silvina Navarro Garcés, i la finca 131, titular Agustín Simó Ortí. Est: la mateixa finca 129, titular Aguas de Calicanto, SA. Oest: finca 124; titular Dolores López Chust.  
. Estat jurídic: anotació preventiva d'embargament, lletra A, sobre la totalitat del ple domini d'esta finca, a favor de la Caja de Ahorros y Monte de Piedad de Madrid, amb domicili a la plaça Palenque, núm. 2, de Madrid, contra la mercantil Aguas de Calicanto, SA, i una altra, en reclamació de la suma d'un milió nou-centes vint-i-vuit mil pessetes de principal més sis-centes cinquanta mil pessetes d'interessos i costes, 11.587,71 euros i 3.906,58 euros, respectivament.  
. Adquirida: compra a la mercantil Urbanizadora Calicanto, SA.   
. Dades registrals: finca núm. 3.470 del Registre de la Propietat de Torrent-1, inscrita en el tom 1.171, llibre 235 de Torrent, foli 164, inscripció 5a.  
. Dades cadastrals: la finca a expropiar és part de la parcel·la 129 del polígon 2 del cadastre de rústica. Les edificacions que hi ha a la parcel·la figuren en el padró del cadastre d'urbana amb la ref. 001520100YJ06F0001OD.  
. Elements afectats per l'expropiació: el 100% de la finca descrita i, a més, els següents elements que s'hi troben:  
Segons el títol inscrit en el Registre de la Propietat, la descripció dels elements afectats és la següent: pou de dos-cents metres de profunditat, amb un diàmetre de quatre-cents mil·límetres, alimentat per dos transformadors de dos-cents kVA cada un, i una bomba tipus submergida marca Ideal de cent cavalls, amb una capacitat de dos mil litres d'aigua per minut, al terme de Torrent, partida de l'Horteta o de la Serra. A més, hi ha les construccions següents: una caseta per a cobrir el pou de trenta metres quadrats; una altra per als transformadors de trenta-set metres quadrats, i una tercera, per a instal·lacions accessòries de trenta-cinc metres quadrats.  
La descripció actual dels elements afectats és la següent: conjunt format per un pou i les instal·lacions annexes d'estació transformadora, brocal-aljub i caseta de cloració. La descripció de cada un dels elements és la següent:  
Pou: sondeig denominat Horteta I, realitzat a principis dels anys setanta, amb una profunditat de 220 m, entubats amb canonada de 400 mm de diàmetre de planxa d'acer de 5 mm de grossària. El nivell estàtic es troba a 80 m.  
Estació transformadora: edifici rectangular de 50,50 m², dividit en dos mòduls, un mòdul per a les cel·les de transformadors i un altre per als quadres elèctrics, amb entrada independent, il·luminació natural per mitjà de tires de tancament de pavés i aireig a través de les portes i buits practicats a la seua paret frontal.  
Brocal-aljub: construcció semisoterrada oberta de fàbrica de blocs de formigó, coberta en la meitat de la superfície. Compta amb aljub semienterrat de 50 m³, previ a la impulsió als depòsits. El seu accés és elevat mitjançant una coberta tancada.  
Caseta de cloració: caseta tancada i adossada a l'anterior de 16 m², dotada de porta d'accés amb reixetes de ventilació i il·luminació natural per finestral.  
Les característiques tècniques de les instal·lacions annexes són les següents:  
Bomba submergida: característiques hidràuliques de la bomba: cabal 150 m³/h a 135 mca. Característiques elèctriques del motor: marca Ideal. Potència de 85 CV aparellatge auxiliar: valvuleria, ventoses i comptador d'aigua.  
Quadre elèctric: quadre elèctric convencional per a arrancada de les bombes amb emissora de comunicació. Aparellatge auxiliar: condensadors, relés, interruptors, etc.  
Bomba de cloració: característiques hidràuliques de la bomba: dosificadora. Potència 1,3 kW. Cabal 22 l/hora a 45 mca. Aparellatge auxiliar: valvuleria i ventoses.  
Clorador: marca Fischer i Porter. Cabal 1.000 gr/hr.  
Transformador: marca Laybox. Tipus 315/24/20 B2 OPA. Potència nominal 250 kVA. Relació de transformació en alta 20.000 a 398 V.  
Bomba elevació a urbanització: marca Ideal. Cabal 130 m³/h a 190 mca. Potència 100 C.V.  
Finca núm. 2   
. Propietari: Aguas de Calicanto, SA, CIF A-46048997.  
. Domicili: Urbanización Cumbres de Calicanto, parcel·la 2. 46598, Godelleta.  
. Descripció finca: rústica: indivisible. Terra secà amb oliveres i garroferes, actualment erma, situada en este terme de Torrent, partida de l'Horteta de Perenxisa, de nou fanecades i mitja, equivalents a setanta-vuit àrees noranta-cinc centiàrees.  
. Superfície: setanta-vuit àrea noranta-cinc centiàrees.  
. Superfície a expropiar: la totalitat, és a dir, 7.895 m².  
. Límits: segons el títol inscrit: nord, la Serra Perenxisa; sud, amb terres de Francisco Almerich; est, amb terres d'hereus del Manuel Guimerá; oest, finca d'Isabel Plá Tamarit.  
Segons les dades extretes del cadastre de rústica limita amb les següents finques cadastrals pertanyents al polígon 2: nord, finca 286, el titular de la qual és l'Ajuntament de Torrent (és la Serra Perenxisa); sud, finca 130; titular, Silvina Navarro Garcés; est, amb la finca 132, titular Silvina Navarro Garcés; oest, la mateixa finca 129, titular Aguas de Calicanto, SA.  
. Estat jurídic: lliure de càrregues i gravàmens.  
. Adquirida: compra a la mercantil Urbanizadora Calicanto, SA.  
. Dades registrals: finca núm. 18.543 del Registre de la Propietat de Torrent-1, inscrita al tom 1.171, llibre 235 de Torrent, foli 161.  
. Dades cadastrals: la finca a expropiar és part de la parcel·la 129 del polígon 2 del cadastre de rústica. Les edificacions que hi ha a la parcel·la figuren en el padró del cadastre d'urbana amb la ref. 001520100YJ06F0001OD.  
. Elements afectats per l'expropiació: el 100% de la finca descrita i, a més, els següents elements que s'hi troben:  
Segons el títol inscrit en el Registre de la Propietat, la descripció dels elements afectats és la següent: pou a l'aire lliure de dos-cents cinquanta-dos metres de profunditat amb un diàmetre de quatre-cents cinquanta mil·límetres, amb una bomba submergida tipus Ideal de cent cavalls i una capacitat de dos mil litres d'aigua per minut, situat al terme de Torrent, partida de l'Horteta o de la Serra, este pou és alimentat amb l'energia elèctrica dels transformadors del pou construït sobre la registral 3.470 de Torrent.  
La descripció actual dels elements afectats és la següent: conjunt format per pou i brocal, la seua descripció és la següent:  
Pou: sondeig denominat Horteta II, realitzat a mitjan dels anys setanta, amb una profunditat de 150 m entubats amb canonada de 500 mm de diàmetre de planxa d'acer de 5 mm de grossària. El nivell estàtic es troba a 80 m.  
Brocal: construcció semisoterrada oberta de fàbrica de formigó coberta en la meitat de la superfície.  
Les característiques tècniques de les instal·lacions annexes són les següents:  
Bomba submergida: característiques hidràuliques de la bomba: cabal 150 m³/h a 135 mca. Característiques elèctriques del motor: marca Ideal. Potència de 85 CV. Aparellatge auxiliar: valvuleria, ventoses i comptador d'aigua.  
Quadre elèctric: convencional per a arrancada de les bombes amb emissora de comunicació. Aparellatge auxiliar: condensadors, relés, interruptors, etc.  
Bomba de cloració: característiques hidràuliques: dosificadora. Potència 1,3 kW. Cabal 22 l/hora a 45 mca. Aparellatge auxiliar: valvuleria i ventoses.  
Clorador: característiques tècniques: marca Fischer i Porter. Cabal 1.000 gr/hr.  
Transformador: característiques tècniques: marca Laybox, tipus 315/24/20 B2 OPA. Potència nominal 250 kVA. Relació de transformació en alta 20.000 a 398 V.  
Bomba elevació a urbanització: característiques hidràuliques: marca IDEAL. Cabal 130 m³/h a 190 mca. Potència 100 CV.   
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiadora al·legacions, només als efectes d'esmenar possibles errors que s'hagen produït en relacionar els béns afectats per la urgent ocupació.  
Este acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar en contra els recursos següents:  
a) Recurs potestatiu de reposició davant del Consell de la Generalitat, en el termini d'un mes comptador a partir de l'endemà a aquell en què tinga lloc la publicació d'este acord en el Diari Oficial de la Generalitat Valenciana. Contra la desestimació expressa del recurs potestatiu de reposició es podrà interposar, en el termini de dos mesos, o, si és el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà al de la publicació d'este acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que les persones interessades puguen exercitar qualsevol altra via que estimen oportuna.  
València, 3 de febrer de 2006  
El vicepresident i secretari del Consell de la Generalitat,  
VÍCTOR CAMPOS GUINOT